**О Б Я В А**

**За подбор на мобилен екип от 4 педагогически специалисти**

**по проект „Създаване на мобилна група от преподаватели като иновативна**

**форма на обучение в община Добричка“**

Община Добричка обявява 4 (четири) работни места за позиция „педагогически специалист“ по проект „Създаване на мобилна група от преподаватели като иновативна форма на обучение в община Добричка“, със сключен Договор №БС33.22-2-011 от 23.08.2023 год., финансиран от Център за образователна интеграция на децата и учениците от етническите малцинства (ЦОИДУЕМ).

**1. Изисквания за заемане на длъжността:**

1. Образование - висше образование, минимум професионален бакалавър.
2. Кандидатите с висше образование, с професионално направление „Педагогически дейности“ са с предимство.

1.3. Професионален опит – не е задължителен.

* 1. **Условия на работа**
		1. Трудов договор на непълно работно време, за срока на предоставяне на услугата 2023/2024 г.;

2.2.Място на работа: Детските градини на община Добричка.

* 1. **Основни задължения:**

- Участие в обучение за усвояване на умения, знания и компетентности за реализиране на интеркултурно образование;

- Провеждане на обучение на педагогически специалисти и непедагогически персонал в системата на предучилищното образование в община Добричка;

- Водене на клубове за формиране на знания, умения, нагласи и ценности за интеркултурна компетентност в децата и техните родители;

- Извършване на изследователски дейности, свързани със запазване на културното наследство и етнокултурното многообразие. Събиране на информация в илюстрован литературен сборник „Огърлица от шарени мъниста", включваща характеристика за всяко населено място: обичаи, културни традиции, песни, ястия и др.;

**4.Организационно-управленски връзки и взаимоотношения:**

Подчиненост: на кмета на община Добричка и ръководителя на проект „Създаване на мобилна група от преподаватели като иновативна форма на обучение в община Добричка“;

**5. Документи за кандидатстване:**

5.1. Заявление по образец и придружаващи документи до кмета на Община Добричка;

5.2. Декларация за ползване на лични данни по образец;

5.3. Декларация за спазване поверителността на личните данни и информацията по образец;

5.4. Автобиография;

5.5. Копие от документ за завършено висше образование;

5.6. Копия от документи за следдипломни квалификации, курсове, обучения и тренинги;

5.7. Копия от документи за релевантен опит (ако е приложимо).

**РЕД ЗА ПРОВЕЖДАНЕ НА ПОДБОРА:**

1. Подборът протича в два етапа - разглеждане и проверка на подадените документи за съответствие с обявените изисквания за длъжността, и провеждане на събеседване. Всички постъпили заявления за участие в подбора в рамките на обявения срок се разглеждат от комисия, назначена със заповед на Кмета на община Добричка. Комисията изготвя протокол с предложение до кмета.

2. По време на събеседването членовете на комисията имат за цел да установят мотивите за кандидатстване, очакванията към работата, професионалните компетенции, тяхната мотивировка за работа в сферата на дейностите по проекта.

**Кандидатите следва да подадат заявление по образец в община Добричка, гр. Добрич, ул. „Независимост" №20, стая 105 ЦУИГ, в срок до 17:00 часа на 26.09.2023 г.**

За допълнителна информация: Наташа Захариева - ръководител проект, тел. за контакт: 058/600889 ц., вътр. 231.

Както и на интернет страницата на община Добричка: [www.dobrichka.bg](http://www.dobrichka.bg)